มาหาร้านทานอาหารกลางวันที่เทสโก้ โลตัสรังสิต สะดุดตากับนารายณ์ พิซเซอเรีย บุฟเฟ่ต์ ไม่ได้กินร้านนี้นานแล้ว แต่จะให้บุฟเฟ่ต์ก็คงไม่ไหว เลยกินแบบ A la carte แทน

ตอนที่ไปมีโปรซื้อพิซซ่าถาดใหญ่แถมฟรีเมนูจานร้อน (ผักโขมอบชีส ลาซานญ่า มะกะโรนีอูกราแตง) เราเลือกเป็นลาซานญ่าหมู ส่วนพิซซ่าสั่งเป็น half มีหน้า Meat combo กับ Sweet sausage (แบบ half จะแพงกว่าปกตินะคะ ถาดใหญ่ก็เป็น 479 บาท) แล้วก็สปาเก็ตตี้เบคอนกรอบอีกหนึ่งอย่าง

พิซซ่าที่นี่คือดีงาม เครื่องแน่นมาก ชีสก็เยอะ เน้นๆยืดๆเลย แป้งบางกรอบถูกใจ ซอสพิซซ่ารสชาติอาจไม่เข้มข้น แต่ก็อร่อยใช้ได้เลยนะ ส่วนสปาเก็ตตี้ก็พอใช้ได้ ที่อร่อยยยอีกอย่างคือลาซานญ่า โดดเด่นที่พาสต้าสีเขียว และชีสที่โปะมาข้างบนนี่เยอะมาก

เกือบจะให้สี่ดาวแล้วติดตรงที่เพื่อนกินลาซานญ่าแล้วเจอเส้นเอ็นใสๆในลาซานญ่า ตอนเจอก็คิดกันว่ามาจากไหน คงติดมากับพาสต้าล่ะมั้ง ก็ช่างมันจนกระทั่งเจอเส้นที่ 2 รู้สึกไม่ปกติจึงแจ้งพนักงาน พนักงานยกจานหายไปพร้อมเอ็นเส้นนั้น และยกจานเดิมกลับมาพร้อมบอกว่าเป็นขนแปรงทาเนย อืม ก็เป็นไปได้อะนะ ดีกว่าเจอเส้นผม หรือแมลงสาบ แต่คิดว่าน่าจะทำได้ดีกว่านี้น่ะ ถ้าแปรงทาเนยจะทาแล้วหลุดขนาดนี้คุณควรจะเปลี่ยนแปรงใหม่นะ ที่กินมาเอร็ดอร่อยทั้งหมดขอหักคะแนนตรงนี้